AlexejDobrolubov/national_council_slovak_2010 huggingface dataset:
35. schôdza NR SR - 2.deň - A. dopoludnia
Dátum: 2025-05-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

6. Ďakujem veľmi pekne. Toto je naozaj obrovský problém Slovenska dať prácu sociálne odkázaným slabým ľuďom. V prvom rade chcem povedať, že možno aj tento zákon je svojím spôsobom v určitých veciach dobrý. To je to, že treba ľudí nejako motivovať, aby pracovali. Ale urobiť to, že nezoberieš túto prácu a my ti zoberieme dávky, je naozaj veľmi-veľmi nezodpovedné. Ja, my máme... mňa by už Danko vyhodil, keby som takto vyrušoval ako Richter. (Reakcia z pléna.) No to je pravda, veď to ste vy, Danko. Takže takto toto je v tom, na tomto našom parlamente. Dúfam, že je triezvy. No naozaj je to o tom, že treba to riešiť. Ja na jednej strane kvitujem pána Tomáša a toto, že to chce riešiť, ale ja si myslím, že naozaj to treba riešiť veľmi, veľmi opatrne, pretože po mojich skúsenostiach, aké mám ja s Rómami a, lebo naozaj toto je aj pre mňa, ako Peťo Pollák povedal, taká diskriminácia Rómov, je to veľmi, veľmi citlivé. A ja zamestnávam u nás, zamestnávame, stále som majiteľ zariadenia, zamestnávame aj Rómov a Rómovia chcú pracovať. Len prinútiť niekoho povedať mu, túto prácu nezoberieš, tak ti zoberiem dávky, tak je, je veľmi, je to, nie je, nie je to dobré. Je to, je to naozaj diskriminačné. Ja si myslím, že treba vyjsť v ústrety tým, ktorí chcú pracovať, vytvárať pracovné príležitosti a motivovať, a to nerobíme. To nerobíme. Ďakujem veľmi pekne.
35. schôdza NR SR - 1.deň - B. popoludní
Dátum: 2025-05-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

105. Takže keď pán poslanec Glück nadviazal na pána Saloňa, ja nadviažem na pána Glücka, aj keď teda by nemohli nadväzovať chlapci, ale nadviažem na nich. No vykráda sa Policajný zbor v tom, že naozaj tie peniaze, ktoré môžu ísť do Policajného zboru, tie peniaze namiesto toho, aby sa použili na skvalitnenie práce Policajného zboru, tak sa Policajnému zboru zoberú z toho rozpočtu a zase si to presne pomenoval, Roman Mikulec, zase tie peniaze pôjdu na niečo, čo vôbec ešte stále nie je ani definované. Povedal si o dobrovoľnosti, a keď tu chceme naozaj dobrovoľne to celé riešiť, tak potom napísal, jeden pán mi napísal esemesku, ktorý nás sleduje, napísal, Jozef, mne to pripomína tie domové hliadky, kde aktívni občania zatýkajú zlodejov a zlodeji okradnú aj tie hliadky. Ono je to naozaj celé postavené na tom, že si vymyslel minister vnútra nejakú, nejakú žandársku hliadku, ktorá bude, ktorá bude riešiť tieto veci. Pán minister vnútra rieši, a už si to pomenoval aj ty a viacerí, rieši ministerstvo vnútra. Teda pán minister obrany, pardon, ospravedlňujem sa, ospravedlňujem sa pánovi Glückovi, ktorý sa nemýli, len nevie, kde v Rusku dal aké vence komu. Takže naozaj je to, je to pre mňa absolútne absurdné, keď minister rieši za ďalšieho ministra. A už to dnes bolo aj povedané, minister Kaliňák ide stavať nemocnice, minister Kaliňák rieši policajtov, minister Kaliňák je multifunkčný minister. (Reakcia z pléna.) A teraz... To vyveštila pani Vaľová, vykrikuje mi tu. Naozaj je to smiešne. Pre mňa je to smiešne hlavne preto, lebo pán minister Kaliňák je pre všetkých známy, dobrý biznismen, ktorý naozaj podľa mňa určite na tomto dobre zarobí.
35. schôdza NR SR - 1.deň - B. popoludní
Dátum: 2025-05-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

57. Ďakujem. Najprv dobrú chuť, pán minister. Viem, že máte veľa toho, musíte sa tu najesť. Máte šťastie, že tu nie je pán Danko. Ten by vás už vyhodil z tejto sály. Takže dobrú chuť, najedzte sa. Pani poslankyňa, vy ste tak trafili každou jednou vetou, že ste pána slovutného ministra obrany normálne postavili. On sa postavil a začal chodiť ako taký nervózny minister. Každou jednou vetou. A podpisujem každú jednu vetu, čo ste povedali. Viete, pre mňa je to taký marketingový ťah marketingového ministra, ktorý nakupuje lietadlá a autá v čase konsolidácie. Dokonca keď ste dávali príklady, tak poslanec Glück sa obrátil na predsedajúceho a rozprával mu, že čo toto robí? Skvelé vystúpenie, naozaj skvelé vystúpenie. A je aj pre mňa absurdné, keď v čase konsolidácie, keď musia všetci konsolidovať, tak my ideme vytvárať žandársky zbor, kde títo žandári budú, za dvanásť dní dostanú 3-tisíc euro. Čo potom obyčajní policajti, ktorí makajú ako fretky za 1 500 euro celý mesiac? Čo majú títo ľudia robiť? Ja tomu nerozumiem, prečo sa toto deje a kto za tým zase bude stáť. Pretože fakt v čase konsolidácie my ideme dávať peniaze na niečo, čo vy ste to pomenovali, perfektný výraz ste povedali, že kompetenčný chaos. To je taký nádherný výraz a ten chaos vládne počas, od prvej chvíle ich vládnutia. Toto, čo predkladá minister, minister obrany Kaliňák, nie je nič iné. Ešte raz zopakujem, je to taký marketingový ťah na zakrytie toho, že na, že odchádzajú policajti, že tu nemáme naozaj, že polícia stráca dôveru, tak my ideme vytvoriť žandársky... (Prerušenie vystúpenia časomerom.)
33. schôdza NR SR - 15.deň - B. popoludní
Dátum: 2025-04-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

20. No oni to robia stále. Oni vypichnú tri veci z, ako napríklad vypichli, že Šimečkovci zarábajú na tom, a potom rozprávajú, že zarábajú na tom nejakí riaditelia, a toho sa chytia a kriminalizujú a rozprávajú a šíria agresiu na konkrétny cieľ, aby mohli obhájiť svoje mocenské veci. To, že Fico porozdával milióny, milióny, a zarobili na tom milióny ľudí, neziskových organizácií, ktoré sú pofidérne, tak to oni už tu nepovedia. To my sa tu len dozvieme, že si zvýšia platy, že majú si právo zvýšiť platy, ako povedal poslanec Melo (správne "Mego", pozn. red.), čo aj mne odtrhlo dekel. To je niečo neskutočné! Oni sú nenažraní a uverili sami sebe. Oni uverili sami sebe, že môžu rozhodovať o nás, o našich životoch. Ale ja som si ich nevybral. A ich je, naozaj aj tie voľby ukázali, že nie sú až v takom drvivom, proste že nás tak valcujú. Lenže oni, oni naozaj bez akejkoľvek hanby, bez akejkoľvek hanby likvidujú všetko, čo má, čo je spravodlivé, čo je čestné, čo má svoj názor. Pritom si dajú na tom, na ústrednom výbore strany, že my rešpektujeme cudzí názor. V živote nerešpektovali cudzí názor! V živote nie. Ja som naozaj rád, že aj táto rozprava ukázala, akí sú farizeji, že ukazujete a vaše vystúpenia aj mojich kolegov, teraz im naložíte, hlboko som presvedčený, že im ukážete, čo robia a ako to robia, pretože my nemáme iné právo len na tých námestiach, jednoducho aj to nám chcú zakázať. Chcú nám zakázať zhromažďovať sa, chcú nám zakázať povedať svoj názor. Takže ja poprosím, kolegovia, nešetrite ich, naozaj im ukážte, čo sú zač. Ďakujem veľmi pekne.
9. schôdza NR SR - 13. deň - A. dopoludnia
Dátum: 2024-02-21
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

8. Ďakujem pekne. Ja tak isto by som sa pripojil k tebe, Rasťo, a chcem vyzvať prezidentského kandidáta Petra Pellegriniho, aby prestal naťahovať Ústavný súd a poslal novelu Trestného zákona na zverejnenie v Zbierke zákonov. A mal si pravdu v tom, keď si predstavoval tento zákon a teda hovoril si o tom procese, ako sa bude meniť, že to bude vlastne zlepšenie toho predošlého zákona o preukazovaní pôvodu majetku kvôli jeho súčasnej nefunkčnosti. Sám generálny prokurátor, tak ako si spomínal aj ty v rozprave, hovoril o tom, že tento návrh zákona, alebo teda tá predchádzajúca novela sa dá obísť. My hovoríme, že preukazovanie pôvodu už nebude spočívať v konaní vedenom orgánmi činnými v trestnom konaní, ale v dostatočnom zdanení nepreukázaných príjmov aj majetku a tiež vyrubením penále daňovým úradom. Tento systém bude viac efektívnejší ako ten, ktorý priniesol predošlý zákon z roku 2010. Hlavný prínos je, že zabezpečí lepšie odhaľovanie zatajovaných či nezdanených príjmov a na ich základe zabezpečí odobratie nelegálne nadobudnutého majetku správnym a ústavným spôsobom. Lebo základ pre fungujúci demokratický štát je okrem niektorých inštitútov demokracie, aj minimálna, respektíve žiadna korupcia a férová hospodárska súťaž. Práve tento návrh zákona dokáže do veľkej miery zabezpečiť oba tieto nesmierne dôležité veci. Ďakujem ti ešte raz, Rasťo.
9. schôdza NR SR - 12.deň - B. popoludní
Dátum: 2024-02-20
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

128. Ďakujem veľmi pekne za slovo, pán predsedajúci. Ďakujem aj tebe, Michal, že si po dlhom čase mohol vystúpiť v tomto pléne so svojím prejavom, keďže ti nebolo umožnené počas predchádzajúcich rozpáv... rozpráv... keď si hovoril, že si nemohol sa vyjadriť k rozpočtu, ku kompetenčnému zákonu alebo potom k Trestnému zákonu. A rovnako si dobre pripomenul aj všetkým poslancom tohto pléna, že minulý týždeň sme hlasovali o veľmi dôležitom zákone, ktorý sa týkal hmotnej zodpovednosti a konkrétne si hovoril o tom, že iba 13 poslancov hlasovalo za tento zákon a konkrétne hlasovali za tento zákon iba poslanci za hnutie Slovensko. Mňa to veľmi mrzí, lebo všetci poslanci alebo teda všetci politici pred voľbami radi rozprávajú o hmotnej zodpovednosti, keď chodia medzi ľuďmi, o tom, že naozaj je to veľmi potrebné, aby sa stransparentnilo aj, aj konanie rôznych politických aktérov. Rovnako preto, aby to bolo transparentné, je, aby prešiel taký návrh zákona, ako ho teraz predkladá kolegyňa Remišová, a to je pôvod majetku. Je veľmi naozaj potrebné, aby celé plénum sa zhodlo na tom, keďže aj vládni politici, ale aj opoziční politici radi vyčítajú jeden druhému, odkiaľ zobrali na to peniaze, aby to nejakým spôsobom ukázali. Je veľmi potrebné, aby takýto návrh zákona prešiel týmto parlamentom, aby sa nestalo to, aby niekto začal v nejakej relácii potom hovoriť o tom, že nech nebláznime a nech nevyčítame nejakému 60-ročnému človeku, že si nevedel za 60 rokov ušetriť 500-tisíc euro a kúpil byt. Tak ja by som takýchto 60-ročných ľudí rád spoznal a videl.
9. schôdza NR SR - 11. deň - A. dopoludnia
Dátum: 2024-02-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

20. Ďakujem veľmi pekne za slovo. Ďakujem aj vám, pani poslankyňa Kolíková, za rozpravu. Áno, v predchádzajúcom volebnom období sme trávili spolu čas k tomuto návrhu, spolu sme ho kreovali. Treba tiež spomenúť aj poradňu pre občianske a ľudské práva, ktorá bola účastná pri všetkých konzultáciách o tomto návrhu zákona, samozrejme, ministerstvo spravodlivosti. Tento návrh, alebo teda keď sa dával dokopy tento návrh, tak sedeli pri tom odborníci z ministerstva práce, ministerstva zdravotníctva, ministerstva spravodlivosti a nastala potom taká dilema, dišputa o tom, že či tým gestorom tohto návrhu má byť ministerstvo zdravotníctva alebo ministerstvo spravodlivosti. Poradňa pre občianske a ľudské práva má jasný názor na to, že tento návrh zákona by mal spadať, alebo gestorom tohto návrhu zákona by malo byť ministerstvo spravodlivosti. Ja sčasti aj súhlasím, áno, ja podávam návrh, kde by gestorom malo byť ministerstvo spravodlivosti, aby možno odčinil tú krivdu, ktorú spáchal v minulosti. Nám sa podarilo v predchádzajúcom volebnom období túto tému naozaj priniesť na tie najvyššie špičky, do tej najvyššej špičky politiky, či to už bol premiér, ktorý sa sám ospravedlnil za tieto činy, ktoré sa diali v minulosti, alebo potom aj ospravedlnením, alebo týmto návrhom, alebo okrúhlymi stolmi, či výbormi. A ja som iba rád, že mám v tomto smere alebo teda pri tejto téme partnerov, či ste to už vy, pani Kolíková, pani poslankyňa Kolíková, alebo potom aj kolegov z lavíc PS. A chcem veriť tomu, že aj poslanci za koalíciu, ktorí sa nechali počuť aj počas tohto volebného obdobia, že je to dôležitá téma, sám minister Susko v jednej relácii povedal, že chce túto tému riešiť a raz a navždy teda vyriešiť. Verím tomu, že tento návrh skôr či neskôr prejde. Ak sú nejaké, samozrejme, pripomienky k tomuto návrhu, ja som prispôsobený k diskusii a verím tomu, že nájdeme zhodné riešenie. Ďakujem pekne.
9. schôdza NR SR - 10.deň - B. popoludní
Dátum: 2024-02-15
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

141. Ďakujem, pán podpredseda, za slovo. Ďakujem aj vám, pani poslankyňa, za vašu rozpravu. My sme mali tie ženy na výbore pre ľudské práva a národnostné menšiny. Boli to naozaj veľmi ťažké príbehy na počúvanie. A my sme potom mali aj spoločnú tlačovú besedu, kde vysvetľovali tieto ženy všetky tie krivdy, zákroky alebo zverstvá, ktoré boli páchané počas či pôrodu, alebo bežnej nejakej kontroly u lekára. A povedali jedno slovo, alebo teda jednu takú dôležitú vetu, že ani tie peniaze im nenahradia to, čo vlastne ten doktor alebo teda to zariadenie vzalo, a to je možnosť mať deti. Tie ženy po tomto zákroku a následne, keď nemohli mať deti, čakal veľmi ťažký osud. V komunitách tá úloha ženy potom, keď podstúpila takýto zákrok, bol naozaj veľmi ťažký a tá úloha alebo teda rola tej ženy v komunitách bola, nechcem byť vulgárny, ale poviem, že veľmi škaredá. Tieto ženy si prešli naozaj veľmi ťažkým osudom, niektoré z nich dokonca dnes už ani nežijú a tie, ktoré vlastne podstúpili tento zákrok, tak o tom nie veľmi rady rozprávajú. Čo som ale rád, sú nejaké hlasy práve od koaličných poslancov, že áno, treba vyriešiť túto tému raz a navždy. Niektorí hovoria, že nie je dobre načasovaná. Ja sa pýtam, kedy bude správne načasovaná táto téma, keď táto téma tu je od roku 1966. V roku 2021 sa vláda ospravedlnila. Verím, že... aj minister Susko dokonca spomenul počas jednej relácie, že áno, je to dôležitá téma a že by chcel túto tému riešiť. A ak teda neprejde náš zákon, tak verím, že predloží podobný.
6. schôdza NR SR - 22.deň - C. noc
Dátum: 2024-01-25
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

8. Ďakujem pekne za vašu rozpravu, pán podpredseda. Je veľmi zaujímavé, ako sa pán predseda parlamentu zachoval. Najprv sa dušoval, že sa už cez noc rokovať nebude, no potom v Sobotných dialógoch pán premiér Fico povie, že to bude kľudne aj cez noc do konca rokovania, a potom zrazu máme z ničoho nič nočné rokovanie. Pán Pellegrini akosi stále nevie vyjsť z tieňa Roberta Fica, a teda si vieme predstaviť, aký by bol asi prezident, ak by bol zvolený, koho zákony by bez zamyslenia nad obsahom, okamžite podpisoval a koho zákony by, naopak, blokoval. Tam sa asi nič iné čakať nedalo. A čo sa týka komentárov koalície, že nejako blokujeme parlament obštrukciou, že nedovoľujeme koalícii vládnuť, to je, samozrejme, obrovská hlúposť. Ako som už dnes povedal v niektorej faktickej poznámke, v realite iba pomáhame koalícii nahradiť procesy, na ktoré sa v rámci rýchlej tvorby novely zabudlo, ako je napr. medzirezortné pripomienkové konanie či dialóg s verejnosťou. Zákon sme podrobne zanalyzovali, našli sme argumenty, našli sme možné spôsoby zmeny, na ktoré neprišli ani autori tejto novely. Koalícia si z toho možno aj niečo vzala, keďže návrh zákona plánuje prerobiť, a teda okrem toho, že nahrádzame tradičný legislatívny proces, robíme presne to, čo má robiť dobrá opozícia. Ešte raz vám, pán podpredseda, veľmi pekne ďakujem za vašu rozpravu.
6. schôdza NR SR - 22.deň - B. popoludní
Dátum: 2024-01-24
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

439. Ďakujem veľmi pekne, pán predsedajúci, a ďakujem aj vám, pán poslanec. A tak ako ste spomínali, tento návrh zákona je iný ako ostatné návrhy. Ak by sa jednalo naozaj o normálny návrh, normálnu novelu, ktorá robí dobro pre občanov Slovenskej republiky, tak my by sme ho určite podporili. Ak však príde návrh, ktorý ruší špeciálnu prokuratúru, znižuje trestné sadzby a ktorý prakticky znamená amnestiu pre zločincov a skorumpovaných ľudí, tak s ním, samozrejme, problém máme. Najmä ak tento návrh ignoruje akékoľvek zásady tvorby legislatívy, ak ide cez skrátené legislatívne konanie a obíde medzirezortné pripomienkové konanie, ak nie sú v dôvodovej správe žiadne argumenty a ak návrh ohrozuje základy právneho štátu. Hovoríte o obštrukcii, v realite ale môžte byť radi, že sme vám prišli pomôcť nahradiť procesy, na ktoré ste akosi zabudli. Ponúkli sme vám naozaj pomocnú ruku, zákon preberáme zhora-dole. Našli sme argumenty, našli sme možné spôsoby, zmeny, varovali sme vás pred aplikáciami konkrétnych článkov či zle pripraveného návrhu zákona. Dali sme vám toto všetko, aby ste ho vedeli, aby ste tento návrh vedeli upraviť ešte pred tým, než pôjde návrh zákona do ďalšieho čítania. Myslím, že čiastočne sa nám to aj podarilo, keďže mnohí predstavitelia koalície sa nechali počuť, že návrh sa bude do budúcnosti meniť, a to hlavne kvôli nášmu tlaku. Je viac ako isté, že aj oni si uvedomili, že niektoré články alebo možno aj celé časti sú zle napísané a majú množstvo chýb. A túto vec hodnotím ako čiastočný úspech opozície, no na druhej strane si myslím, že podstata zákona sa asi meniť nebude, ako to už mnohí koaliční predstavitelia spomínali.
6. schôdza NR SR - 22.deň - B. popoludní
Dátum: 2024-01-24
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

365. Ďakujem veľmi pekne za slovo a ďakujem aj tebe, Igor, za pripomenutie niektorých káuz súčasnej vlády v minulosti. Opísal si to veľmi dobre. V rámci tohto návrhu zákona hrajú predstavitelia koalície o čas. Zákon treba okamžite presadiť, aby sa zastavili niektoré trestné konania či vyšetrovania. Takto by sa to ale v demokratickej krajine v Európe robiť nikdy nemalo. Takéto účelové návrhy by do parlamentu nikdy nemali prísť, ktoré vznikajú iba kvôli pár vyvoleným. Obyčajní ľudia budú vystavení, ale obrovskej nebezpečnosti. Žiaľ, veľa predstaviteľov koalície tu zatiaľ počas rokovania nesedelo, a ak aj hej, tak sa tu nudili na telefónoch. Ak si dobre pamätám, tak len dvaja predstavitelia koalície zatiaľ vystúpili či už v rozprave, alebo s faktickou poznámkou za niekoľko týždňov rokovania o tomto bode návrhu. Vyzerá to teda tak, že koalíciu diskusia k tomuto bodu návrhu nezaujíma, ich nezajímajú názory organizácií, inštitúcií či len obyčajných ľudí, pretože je to nepodstatné. Priebeh rozpravy ukazuje, že cieľom návrhu zákona bola v prvom čítaní bez diskusie zrušiť špeciálnu prokuratúru, o celkovo každého, kto môže ohrozovať prebratie absolútnej moci v krajine, či len bojovať za spravodlivý právny a moderný štát. O tom svedčí aj ignorovanie medzirezortného pripomienkového konania, používanie skráteného legislatívneho konania, nerešpektovanie opozície či dnešná snaha koalície zastaviť rozpravu vyplývajúcu zo zákona o potrebe skráteného konania. Rokovanie do noci ukazuje frustráciu koalície z toho, že aj keď preskočili tradičné legislatívne postupy, tak bez podrobného rozobrania novely zákona to určite nepôjde. Som naozaj zvedavý, čo nové.... (Prerušenie vystúpenia časomerom.)
6. schôdza NR SR - 22.deň - B. popoludní
Dátum: 2024-01-24
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

331. Ďakujem veľmi pekne a ďakujem aj vám, pán poslanec Škripek. V rámci tejto novely sú určité nezrovnalosti, ktoré by rozhodne mali byť pred schválením návrhu zákona, resp. skráteného konania vyriešené. Okrem úpravy niektorých článkov návrhu zákona by bolo potrebné aj upraviť dôvodovú správu, v rámci ktorej chýbajú reálne dôvody, ktoré hovoria o potrebe skráteného konania. A práve preto by som možno aj rád apeloval na opozíciu, ale hlavne na koalíciu, aby sme pri úprave tohto zákona postupovali spoločne, ak už niečo také, ako znižovanie trestných sadzieb tu je. Hlavným cieľom nás všetkých ako zástupcov občanov by mala byť snaha pomôcť všetkým občanom Slovenskej republiky a držať nad nimi bezpečnosť. Zatiaľ to tak síce v rámci tohto návrhu nevyzerá, keďže napríklad znížené sadzby môžu spôsobiť zvýšenie kriminality, na ktorú doplatia koniec-koncov vždy len obyčajní ľudia. Keď už však ide o takúto dôležitú novelu, mali by sme viac debatovať aj s predstaviteľmi koalície, pretože o tom je dialóg, a spoločne upravovať tento návrh zákona tak, aby vyhovoval obyčajným ľuďom, organizáciám či iným aktérom. Preto by som uvítal, ak by pri ďalšom legislatívnom procese vystúpili aj predstavitelia koalície. Takto nejako by mohla vyzerať aj nová politická kultúra.
6. schôdza NR SR - 22.deň - B. popoludní
Dátum: 2024-01-24
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

305. Ďakujem veľmi pekne za slovo, pán predseda. A ďakujem aj vám, pán poslanec Truban, predstavu, ktorú ste načrtli, by bola ideálna. Každý z nás by bral krajinu, kde sa dodržiavajú ľudské a občianske práva, kde funguje spravodlivosť na takej úrovni, že človek nečaká na rozsudok desať rokov. Krajina, kde funguje zdravotníctvo, kde predchádzame úmrtiam a kde sa v nemocniciach nediskriminuje podľa farby pleti, kde funguje školstvo a každé dieťa dostane rovnaké vzdelanie bez ohľadu na to, kde alebo komu sa narodil. Ja rovnako ako vy verím, že raz sa nám to podarí, celé, alebo teda všetko to, čo ste hovorili, dosiahnuť aj napriek tomu, že v súčasnosti vďaka niektorým novelám vrátane tejto to vyzerá skôr naopak. Najhoršie je to, že nám mladí ľudia odchádzajú do zahraničia, lebo získať kvalitné vzdelanie nemusí byť niekedy možnosťou na slovenských vysokou... vysokých školách. Ale platí to aj o základných či stredných školách. Školy nemajú dostatočné financie. Investujeme viac do príchodu automobilky, čo koniec-koncov nie je zlé, ale rovnako by sme však mali investovať do vzdelania našich detí či do vedy a výskumu, ktoré nám dokážu zabezpečiť budúcnosť. A práve títo mladí ľudia, ktorí odchádzajú, sú našou budúcnosťou. Prakticky sme zatiaľ robili všetko preto, aby sme o budúcnosť prišli, ale ja verím, že raz sa nám to podarí zvrátiť a vaša predstava sa stane realitou na Slovensku. Ďakujem vám, pán poslanec.
9. schôdza NR SR - 2.deň - B. popoludní
Dátum: 2024-02-01
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

25. Ďakujem za slovo. Mala som podotázku pre pána ministra zahraničných vecí, napríklad ako vidí ďalšie humanitárne zásobovanie pre palestínsky ľud, alebo či má pán minister informácie o aktuálnom stave civilistov, ktorí sú mimo domovov. Avšak, pani ministerka, viem, že zastupujete pána ministra zahraničných vecí a nebudete mi vedieť teda odpovedať na túto moju podotázku, ale verím, že aj o tomto bude diskusia na výbore pre európske záležitosti niekedy nabudúce za účasti pána ministra. Ďakujem.
9. schôdza NR SR - 2.deň - B. popoludní
Dátum: 2024-02-01
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

10. Pán minister, môžete, samozrejme, pokračovať vo svojej odpovedi, budete mať ešte päť minút, ale chcem sa ešte aj opýtať, že kritizovali ste zmluvy, ktoré uzatvorila predchádzajúca vláda napríklad s Ukrajinou na výrobu húfnic, a chcem sa spýtať, že akých ďalších, nazvem to kostlivcov, ste ešte vytiahli zo skrine, aké ďalšie nezrovnalosti ste po minulej vláde ešte našli na svojom rezorte? Ďakujem.
4. schôdza NR SR - 1.deň - B. popoludní
Dátum: 2023-11-23
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

82. Podľa mňa opozícia nepočítala s tým, že sa táto schôdza otvorí, a spoliehali sa na to, ako budú dnes vyplakávať na tlačovkách a v médiách, ako ste nechceli pred nich prísť, lebo sa ich, nebodaj, bojíte. Samotné médiá kritizovali v politických reláciách, že sú slabá opozícia a nie sú aktívni. A čudujme sa svetu, hneď v ten deň vyhlásil ako na povel pán poslanec z Progresívneho Slovenska v jednej z relácií, že idú podať hneď návrh na vaše odvolanie. Asi sa veľmi nezamýšľali nad tým, že vyslovovať nedôveru ministrovi sa nedá, ak mu ešte nebola parlamentom vyslovená dôvera. Darmo, sú to experti. Ďakujem vám, pán minister, za vaše vystúpenie a za rekapituláciu toho, ako tu nefungoval právny štát pod vedením tých, ktorých tu dnes tak oduševnene obhajujú.